kardosdrur/scandi-wiki huggingface dataset:
Slimål

Slimål (Myxiniformes) er en orden af kæbeløse hvirveldyr (Agnatha) og er de enklest byggede nulevende hvirveldyr. Der findes kun én familie (Myxinidae). Slimål er i stand til at producere forholdsvis store mængder slim som en forsvarsmekanisme.

Der kendes i øjeblikket ca. 64 arter af Slimål fordelt på 6 slægter.

Klassifikation 
Familie: Myxinidae
 Underfamilie: Myxininae
 Slægt: Myxine
 Slægt: Nemamyxine
 Slægt: Neomyxine
 Slægt: Notomyxine
 Underfamilie: Eptatretinae
 Slægt: Eptatretus
 Slægt: Paramyxine

Kilde/Eksterne henvisninger 

 Jørgensen, Jørgen Mørup m.fl.: "Slimålene – De mest oprindelige nulevende hvirveldyr", Naturens Verden, nr. 6/1999, vol. 82, side 12-17.
 Slimål klarer syrebad.
 Systema naturae 2000 (classification) – Taxon: Order Myxiniformes

Kæbeløse hvirveldyr
Allegro (film)

Allegro er en dansk film fra 2005. Manuskriptet er skrevet af Mikael Wulff og filmens instruktør Christoffer Boe, som også skrev den absurde komedie "Kissmeyer Basic" sammen.

Filmen blev kendt for at være den første, som supermodellen Helena Christensen har indspillet. Desuden er det Christoffer Boes opfølger til hans internationalt berømmede Reconstruction.

Fotografen Manuel Alberto Claro vandt en Robert i 2006 for sit arbejde på Allegro.

Mange anmeldere modtog ikke Allegro særlig godt, og den blev blandt andet kritiseret for ikke at være i stand til at styre de overnaturlige fænomener, der optræder i filmen. Filmen har til gengæld også fået top-anmeldelser af danske såvel som udenlandske anmeldere.

Handling 

Efter at den virtuose pianist Zetterstrøms forhold til den smukke Andrea brister, vælger han at glemme alt, hvad der overhovedet er sket inden da.

Det gør han med succes, og ti år senere følger vi ham som verdensberømt pianist, uvidende om  sin egen fortid, turnere verden rundt. Da han en dag får at vide, at der i København har dannet sig en zone, som man hverken kan komme ind eller ud af, og at hans fortrængte fortid befinder sig derinde, tager han imod et tilbud om at komme hjem, hvor han skal spille en koncert overfor Zonen, som stedet kaldes.

Han modtager en invitation fra den mystiske Tom, som byder ham indenfor i Zonen, hvilket han tager imod. Da han kommer derover, har Tom arangeret det sådan, at han svagt begynder at erindre, men da han er tilbage igen, står han pludselig uden hverken klaverfærdigheder, eller fortid ...

Medvirkende 
Ulrich Thomsen som Zetterstrøm
Helena Christensen som Andrea
Henning Moritzen som Tom
Nicolas Bro som Terence
Benedikte Hansen som Klara
Ellen Hillingsø som Benedikte
Tommy Kenter som Fromberg
Nikolaj Lie Kaas som mand i Zonen (Alex fra "Reconstruction")
Niels Skousen som Toms hjælper
I øvrigt medvirker blandt andre Per Fly, Knud Romer og Jon Lange

Eksterne henvisninger 
 
Officielt websted 

Danske film fra 2005
Dramafilm fra Danmark
Film instrueret af Christoffer Boe
Dansksprogede film
Kinks

Kinks er den britiske rockgruppe The Kinks' første album. Den blev udgivet 2. oktober 1964 i Storbritannien. De fjorten numre på pladen er hovedsageligt bluesinspirerede rocksange. I USA blev pladen udgivet med titlen You Really Got Me og tre numre færre.

Albummet blev nyudsendt i 1998 i Storbritannien med tolv bonusnumre. Denne udgave blev genudsendt i 2004, og i 2011 blev der udsendt en deluxe-udgave af albummet med seksten numre.

Trackliste 
Alle sange er skrevet af Ray Davies, hvis andet ikke fremgår.

Side 1
 "Beautiful Delilah" (C. Berry) – 2:07
 "So Mystifying" – 2:53
 "Just Can't Go to Sleep" – 1:58
 "Long Tall Shorty" (H. Abramson, D. Covay) – 2:50
 "I Took My Baby Home" – 1:48
 "I'm a Lover Not a Fighter" (J. Miller) – 2:03
 "You Really Got Me" – 2:13

Side 2
 "Cadillac" (E. McDaniel) – 2:44
 "Bald Headed Woman" (Traditionel) – 2:41
 "Revenge" (R. Davies, L. Page) – 1:29
 "Too Much Monkey Business" (C. Berry) – 2:16
 "I've Been Driving on Bald Mountain" (Traditionel) – 2:01
 "Stop Your Sobbing" – 2:06
 "Got Love If You Want It" (J. Moore) – 3:46

Bonusnumre på 1998-udgaven 
"Long Tall Sally" (Robert Blackwell, Enotris Johnson, Richard Penniman) – 2:12
"You Still Want Me" – 1:59
"You Do Something to Me" – 2:24
"It's Alright" – 2:37
"All Day and All of the Night" – 2:23
"I Gotta Move" – 2:22
"Louie, Louie" (Richard Berry) – 2:57
"I Gotta Go Now" – 2:53
"Things Are Getting Better" – 1:52
"I've Got That Feeling" – 2:43
"Too Much Monkey Business" (alternativ udgave) (Chuck Berry) – 2:10
"I Don't Need You Any More" – 2:10

Bonusnumre på 2011-udgaven 
"You Still Want Me" – 1:59
"I Don't Need You Any More" – 2:10

Medvirkende 
Ray Davies – rytmeguitar, mundharmonika, keyboards, forsanger
Dave Davies – leadguitar, kor, forsanger på "Beautiful Delilah", "Long Tall Shorty", "I'm a Lover Not a Fighter" og "I've Been Driving On Bald Mountain"
Pete Quaife – bas, kor
Mick Avory – tamburin, trommer
Jimmy Page – 12-strenget guitar, akustisk guitar
Jon Lord – klaver
Bobby Graham – trommer
Rasa Didzpetris-Davies – kor på "Stop Your Sobbing"
Simon Heyworth – remastering
Klaus Schmalenbach – design, foto
Brian Sommerville – noter på pladeomslaget
Peter Doggett – noter på pladeomslaget

Noter 

The Kinks-album
Ellen Hillingsø

Ellen Gunilla Hillingsø (født 9. marts 1967 i København) er en dansk skuespillerinde og lydbogsindlæser.

Liv og karriere 
Ellen Hillingsø er datter af general Kjeld Hillingsø og Birgitta Hillingsø. Hun blev interesseret i skuespil gennem arbejde i tv og blev uddannet skuespiller på Århus Teaters Skuespillerskole i 1994. Herefter spillede hun flere teaterroller, først på Århus Teater, senere på forskellige scener i hovedstaden. Hun har været meget alsidig inden for sit fag, idet hun ud over teater har arbejdet med film, tv, radio, stemme til tegnefilm, lydbøger (blandt andet med Det Nye Testamente), reklamer og oplæsning.

Af teaterroller kan nævnes Lucrezia i Leonardo da Vinci på Østre Gasværk i 2003, Augusta i Marta's Tema på Aveny-T i 2005.

I en artikel i B.T. i 2002 blev det oplyst, at Margrethe 2. skulle være hendes gudmor, hvilket Hillingsø dog selv siden har afvist. Hun blev gift med Christoffer Castenskiold, med hvem hun har to børn. Hillingsøs forældre har tætte bånd til kongehuset, og sammen med sin mand er hun blandt de nærmeste venner til kronprins Frederik og kronprinsesse Mary. Hun er aktiv for AIDS-Fondet, forskning inden for brystkræft og har været medvært i et alternativt Melodi Grand Prix i 2001, der blev lavet som støtte for AIDS-Fondet.

Filmografi

Spillefilm

Serier

Kortfilm

Teater

Priser og hædersbevisninger 
 2011 Nomineret til en Bodil for Bedste kvindelige hovedrolle i Eksperimentet
 2011 Nomineret til en Robert for Årets kvindelige hovedrolle i Eksperimentet
 2010 Nomineret til en Robert for Årets kvindelige birolle i Karla og Katrine
 2007 Nomineret til en Robert for Årets kvindelige birolle i Karlas Kabale
 1999: Modtager af Minister Erna Hamiltons Legat for Videnskab og Kunst
 1999: Modtager af Lauritzen-prisen
 1997 Robert for Årets kvindelige birolle i Sekten

Kilder

Eksterne henvisninger 

 

Skuespillere fra Danmark
Personer fra København
Tegnefilmsdubbere fra Danmark
Personer i Kraks Blå Bog
Studenter fra Gammel Hellerup Gymnasium
Drenge (film)

Drenge er en dansk film fra 1977, instrueret af Nils Malmros og skrevet ham selv og Frederik Cryer. Filmen modtog en Bodil for bedste danske film.

Medvirkende 
 Lone Rode – Oles mor
 Poul Clemmensen – Oles far
 Mads Ole Erhardsen – Ole
 Lotte Hermann – Tante
 Ilse Rande – Merethe
 Ib Tardini – Victor

Referencer

Eksterne henvisninger 
 

Danske film fra 1977
Dramafilm fra Danmark
Dansksprogede film
Film instrueret af Nils Malmros
Bodilprisen for bedste danske film
Nynne (film)

Nynne er en dansk komediefilm fra 2005, instrueret af Jonas Elmer efter manuskript af Mette Heeno, Henriette Lind, Lotte Thorsen og Anette Vestergaard. Filmen er baseret på dagbogsklummen Nynnes dagbog af den fiktive, enlige mor af samme navn i Politiken.

Filmen blev efterfulgt af tv-serien Nynne.

Medvirkende
 Mille Dinesen som Nynne
 Lars Kaalund som Martin
 Claes Bang som Henrik
 Lena Maria Christensen som Beate
 Mette Horn
 Stine Stengade
 Jimmy Jørgensen
 Ole Lemmeke
 Anne-Lise Gabold
 Lars Hjortshøj
 Laura Christensen
 Camilla Søeberg

Eksterne henvisninger 
 

Film instrueret af Jonas Elmer
Danske film fra 2005
Dansksprogede film
Mölle

Mölle () er en by med 750 indbyggere i i det nordvestlige Skåne. Byen ligger for foden af højdedraget Kullen og indgår i Höganäs kommun, Skåne län, Sverige.

Den er et yndet sejltursmål for lystsejlerne fra Gilleleje og andre havne i Øresund. Der har i perioder været færgeforbindelse mellem Gilleleje og Mölle. Byen blev et populært badested i slutningen af 1800-tallet og begyndelsen af 1900-tallet. Her kunne mænd og kvinder gå i vandet sammen, noget der ellers var uhørt i Europa på den tid.

Litteratur 
 Erik Magnusson: Det vackra huset i Möllebergsbacken, om 150 år av turism vid Kullabergs fot. . Monitorförlaget 2009
 Hans-Otto Pyk: Mölle genom fem sekler 1491-1991. Mölle byförening 1991.
 Bert og Kirsten Knafve: Bilder från Kullabygden. Liber 1981.
 Jan Olsheden og Stellan Olsson: Vad gjorde farfar i Mölle? ISBN B0014SP05M. Mölle 1967.
 Anders W. Mölleryd: Mölle-Kullen genom tiderna. Del I-VII. Eremit-press 1959-81.

Eksterne henvisninger 

 Ældre fotos fra Mölle 

Byer i Höganäs kommun
Gwion Gwion rock art

Bradshaws er betegnelsen for de hulemalerier, der findes i Kimberly-regionen i den nordvestlige del af Australien. Hulemalerierne er opkaldt efter eventyreren Joseph Bradshaw, som var den første europæer, som opdagede og dokumenterede dem i 1891. Hulemalerierne kaldes blandt de lokale aboriginere "Gwion Gwion" som betyder "Før vor tid".

Videnskabsfolk anslår, at der findes op imod 100.000 gallerier fordelt over 50.000 km² i Kimberly-regionen. Man har fundet ud af at malerierne er mindst 17.500 år gamle, hvilket gør dem til nogle af verdens ældste.

Litteraturhenvisninger 
 Michaelsen, Per: "Bradshaws – Australiens gådefulde hulemalerier", Naturens Verden, nr. 7/1999, vol. 82, side 2-13.

Klippekunst
Australiens historie
Malerier
Forhistorisk kunst
Ældste stenalder
Weichsel-istiden
Drenge

Drenge kan henvise til:

 Drenge (film) - en film af Nils Malmros
 Drenge (antologi) - en antologi fra 2006 som indeholder ti danske drengenoveller skrevet af ti danske børnebogsforfattere
 Drenge (band) - et bluesrockband fra England
 Flertalsform af dreng
Nynne

Nynne har flere betydninger:
 Nynne (film) − en dansk film fra 2005
 Nynne (tv-serie) − en dansk tv-serie fra 2006

Se også
 Nynnes dagbog − forlægget for filmen og tv-serien
Hundehoved

Hundehoved har flere betydninger:

Hundehoved (roman) – en roman af Morten Ramsland
Hundehoved (mytologi)
EFL League Championship

Football League Championship (eller The Championship) er den næstbedste række i engelsk fodbold. Det er samtidig den højst rangerede af de tre divisioner i The Football League.

Football League Championship har deltagelse af 24 hold, der hver sæson spiller en dobbeltturnering alle-mod-alle. Hver sæson spiller holdene om tre oprykningspladser til Premier League. De to bedstplacerede hold i divisionen rykker direkte op, mens holderne, der slutter som nr. 3–6 spiller om den sidste oprykningplads. De tre lavest placerede hold i divisionen rykker direkte ned i Football League One.

For overblik i de engelske ligaer se: Ligasystemet i engelsk fodbold

Nuværende hold 2022-23

Resultater

League vindere, finaliser og play-off finalister

Nedrykkede hold (fra Championship til League One)

Nedrykkede holm (fra Premier League til Championship)

Oprykkede hold (fra League One til Championship)

Vindere gennem tiden

Football League Second Division (1893–1992)

Football League First Division (1992-2004)

Football League Championship (2004-)

Topscorere
Steve Hackett

Stephen Richard "Steve" Hackett (født 12. februar 1950 i Pimlico i England) er en guitarist og komponist, som regnes blandt de bedste engelske rockguitarister. Medlem af rockgruppen Genesis 1971-1977, hvor han her bidrog til at definere gruppens musik med sin lyriske og sofistikerede guitarlyd. Hackett introducerede også gruppen til mellotronen, som første gang blev brugt i nummeret ’’Fountain of Salmacis’’ på Nursery Cryme (1971). I 1975 udgav han pladen Voyage of the Acolyte og på baggrund af pladens succes gik han solo. Han har siden udgivet flere plader og været på talrige koncertturneer. Sammen med Yes-guitaristen Steve Howe dannede han supergruppen GTR i 1986, hvis ene udgivelse ’’GTR’’ fik guld. Året efter gik Hackett dog solo igen.

Steve Hackett var i perioden 1976-2008 gift med den brasilianske kunstner Kim Poor, som lavede flere af forsiderne til hans albums. Han blev i 2011 gift med forfatteren Jo Lehmann, som også er med til at skrive nogle af Hackett's sange. Hans bror, John Hackett, der spiller fløjte og guitar, har optrådt på flere albums, bl.a. Sketches of Satie.

Soloalbum 
 1975 Voyage of the Acolyte
 1978 Please Don't Touch
 1979 Spectral Mornings
 1980 Defector (album)
 1981 Cured
 1982 Highly Strung
 1983 Bay of Kings
 1985 Till We Have Faces
 1988 Momentum
 1990 Time Lapse
 1991 Guitar Noir
 1994 Blues With a Feeling
 1995 There Are Many Sides to the Night
 1996 Watcher of the Skies: Genesis Revisited
 1996 A Midsummer Night's Dream
 1999 The Tokyo Tapes
 2000 Darktown
 2001 Sketches Of Satie
 2002 Feedback '86
 2003 To Watch the Storms
 2004 Live Archive 03
 2005 Metamorpheus
 2006 Wild Orchids
 2008 Tribute
 2009 Out of the Tunnel's Mouth
 2011 Beyond the Shrouded Horizon
 2012 Genesis Revisited II
 2015 Wolflight
 2017 The Night Siren
 2019 At the Edge of Light
 2021 Under the Mediterranean Sky
 2021 Surrender of Silence

Referencer

Eksterne henvisninger 

 Steve Hacketts hjemmeside
 

Rockmusikere fra Storbritannien
Guitarister fra Storbritannien
Da Vinci Mysteriet (film)

Da Vinci Mysteriet (originaltitel The Da Vinci Code) er en filmatisering af Dan Browns succesroman af samme navn. Filmen er instrueret af Ron Howard og hovedrollerne spilles af Tom Hanks og Audrey Tautou.

Medvirkende 
 Tom Hanks - Robert Langdon
 Audrey Tautou - Sophie Neveu
 Ian McKellen - sir Leigh Teabing
 Paul Bettany - Silas
 Jean Reno - Bezu Fache
 Alfred Molina - bishop Aringarosa
 Jürgen Prochnow - André Vernet
 Charlotte Graham - Mary Magdalene
 Etienne Chicot - løjtnant Jérôme Collet
 Jean-Yves Berteloot - Remy Jean
 Jean-Pierre Marielle - Jacques Saunière

Referencer

Eksterne henvisninger 

 Officielt website (Sony)
 

Da Vinci Mysteriet
Dan Brown
Amerikanske film fra 2006
Dramafilm fra USA
Engelsksprogede film
Film instrueret af Ron Howard
Film baseret på bøger
Stykgodsskib

Et Stykgodsskib har mange lastrum og mellemdæk, hvor gods kan anbringes og surres. Godset kan være pakket i kasser, tønder, på paller eller i containere.

Skibet Rosa, som ses på billedet, er udstyret med eget lastearrangement, der består af master med parvis koblede bomme. Når gods tages om bord, svinges den ene bom ind over kajen og den anden placeres med nokken over lastrummet. Et slæng løftes om bord ved at hive og slække på de to lasteløbere , så slænget til sidst står i lastrummet, hvor det kan flyttes med gaffeltruck til surringsposition.

Der findes utallige lastearrangementer på forskellige stykgodsskibe, så som kraner, bomme der svinges og luger i skibssiden som en gaffeltruck kan køre igennem.

Pga. den forholdsvis langsommelige lasthåndtering og deraf følgende lange liggetid i havn, er stykgodsskibene gammeldags og er ved at blive fortrængt af containerskibe.

Skibstyper
Køleskib

Ligesom et stykgodsskib har et køleskib (en. reefer) mange lastrum og mellemdæk, hvor gods kan anbringes og surres. Godset er fx frugt eller grøntsager, og er typisk pakket på paller. Lastrummene er alle forsynet med køleanlæg. Mange moderne køleskibe har lastearrangementer bestående af kraner. Da køleskibe transporterer letfordærveligt gods, bygges skibene som hurtigtsejlende skibe, for at minimere transporttiden.

Køleskibe blev fra 1950'erne en specialitet for rederiet J. Lauritzen, som gav dem alle "Reefer" som efternavn.

Skibstyper
Battlefield Vietnam

Battlefield Vietnam er et spil i Battlefield-serien. Spillets grundsystem er det samme som i Battlefield 1942, hvor miljøerne her er skiftet ud fra at være 2. verdenskrig til Vietnamkrigen i jungler mv.

Der kræves ikke andre tidligere spil for at installere dette.

Se også 
 Aimbot Hjælpeprogram der anvendes til at snyde i PC-spil.

Eksterne henvisninger 
 

Computerspil fra 2004
Vietnam
First-person shooter
Windows-spil
Digital Illusions
Electronic Arts-spil
Surring

En surring er en fastgøring af gods i et lastrum eller andre emner om bord på et skib. Surringen kan foretages med et stykke reb, en kæde, en stang, en wire, eller en strop.

Skibsterminologi
Rebarbejde
Avi Sagild

Avis "Avi Sagild" Westgate Caroline Steen (født Lange 22. februar 1933 i Pittsburgh, død 19. september 1995 på Frederiksberg) var en dansk-amerikansk skuespillerinde.

Hun blev født i Pittsburgh, USA, men kom som 18-årig til Danmark, lærte sig hurtigt sproget og tog sin skuespilleruddannelse fra Det kongelige Teaters Elevskole i 1958.

Herefter var hun bl.a. tilknyttet Det kongelige Teater (Esther i Indenfor Murene), Boldhus Teatret, Comediehuset, Det Danske Teater og Fiolteatret.

I tv kunne hun bl.a. opleves i serierne Fiskerne, Matador, Kald mig Liva og Charlot og Charlotte.

Hun var gift med kapelmester Niels Jørgen Steen med hvem hun fik skuespillerinden Paprika Steen og musikeren og skuespilleren Nikolaj Steen. Hun er herudover også mor til musikeren Kim Sagild.

Hun er begravet på Frederiksberg ældre kirkegård.

Udvalgt filmografi 
 Mariannes bryllup – 1958
 Venus fra Vestø – 1962
 Don Olsen kommer til byen – 1964
 Min søsters børn vælter byen – 1968
 Stille dage i Clichy – 1970
 Den forsvundne fuldmægtig – 1971
 Sort høst – 1993

Referencer

Eksterne henvisninger 
 

Skuespillere fra Danmark
Personer fra Pittsburgh
Slæng

Gods kan løftes om bord på et skib i et slæng. Et slæng kan bestå af en enkelt kasse eller et net med flere stykker gods der løftes om bord samtidig.

Skibsterminologi
Julie Wieth

Julie Pauline Wieth (født 13. november 1960 i København) er en dansk skuespillerinde, caster, instruktør og fortæller.

Wieth er uddannet fra Statens Teaterskole i 1985, Statens Filmskole 1989 og havde inden da film-debuteret i en barnerolle i Far laver sovsen (1967) og tv-debuteret i Strindbergs Brandtomten i 1975 på DR.

Hun har herefter optrådt på bl.a. Betty Nansen Teatret, Mammutteatret, Aalborg Teater, Folketeatret, Grønnegårdsteatret og Café Teatret. Blandt de roller hun har spillet kan nævnes Anja i Kirsebærhaven, Kvinden i monologen Partitur, mordbrændersken Ingrid i Jernbyrd, Mathilde i Mathilde, Maria i Det velsignede barn, Titania i En Skærsommernats Drøm og Goneril i Kong Lear.

I tv har man bl.a. set hende i serierne Strenge tider, Riget I og II, Kald mig Liva, Jeg ville ønske for dig, TAXA, Ved Stillebækken, Rejseholdet, Krøniken og Sommer.

På film har hun medvirket i blandt andet Skat, det er din tur, Små ulykker, Din for evigt, Fidibus, Hvid nat, Min mors kærlighed og Seksten en halv time.

I 2002 debuterede hun som instruktør med: Ondskaben, en monolog i tæt samarbejde med skuespilleren Claes Bang, på Aalborg Teater. Forestillingen er senest opført på Folketeatret i 2016 og i engelsk version i Johannesburg (2014) og London (2015).

Hendes seneste optræden som skuespiller på scenen var i 2009.

I 2018 blev Julie Wieth den første caster for arktiske skuespillere til internationale tv- og film produktioner i internationalt regi.

Hun er datter af skuespillerparret Mogens Wieth og Lily Weiding og var gift med skuespilleren Morten Suurballe. Ægteskabet blev opløst i 2003. Julie Wieth er mor til Amalie Schjøtt-Wieth, konservator og Johan Suurballe Wieth, musiker.

Udvalgt filmografi 
 Far laver sovsen – 1967
 Vinterbørn – 1978
 Isfugle – 1983
 Elise – 1985
 Strenge tider - 1993
 Riget - 1994 og 1997
 Ved Stillebækken - 1998
 Idioterne – 1998
 Din for altid - 1999
 Et rigtigt menneske – 2001
 Små ulykker - 2002
 Pandasyndromet - 2005
 Hvid nat - 2005
 Min mors kærlighed - 2005
 Seksten en halv time - 2013

Referencer

Eksterne henvisninger 
 

Personer fra København
Skuespillere fra Danmark
Personer i Kraks Blå Bog
Lasteløber

En lasteløber er det stykke tov eller den stålwire der er fastgjort til lastekrogen og som bruges til at hejse gods om bord på et skib. Lasteløberen er ført via en blok i nokken af en bom eller kranarm til lastespillet, hvor løberen vikles op når godset hejses op.

Skibsterminologi
Joen Bille

Joen Steensen Bille (født 11. april 1944 på Frederiksberg) er en dansk skuespiller.

Uddannelse 
Joen Bille er student fra Herlufsholm 1962. Han har gennemgået Privatteatrenes Elevskole og udgik fra Statens Teaterskole i 1969. Joen Bille debuterede på Det ny Teater som arbejderen Egon i Hvor gik Nora hen, da hun gik ud.

Skuespiller 
Bille har haft roller på bl.a. Det Danske Teater, Boldhus Teatret, Det kongelige Teater, Bristol Music Centers Teater og Folketeatret. Han var fast ansat ved Det Kgl. Teater 1975-1981 og fra 1978 også som instruktør.

Blandt Joen Billes væsentligste skuespilleropgaver er Christian den 7. i Samtale om Natten i København, Kurt i Dødsdansen på Privatteatret 1992, Grev Gert i Atterdag i Ridehuset 1993, Pastor Hale i Heksejagt på Folketeatret 1994, Lucas i Kærlighedens kys på Husets Teater 1999 og Gustav 3. i Den store rolle på Grønnegårds Teatret 2000.

Lærer 
1985 – 1993 var han leder af instruktørlinjen på Statens Teaterskole og fra 2000 leder af dens skuespillerlinje.

Roller på tv 
I tv har man kunnet opleve ham i serierne Sulevælling som Ronnie Kahn, Huset på Christianshavn, Matador, hvor han spillede den unge Aage Holmdal, og i TV3's serie Hvide løgne 1999-2001, hvor han spillede overlægen. Han sås også som doktor Horsberg i Strandvaskeren fra 1978 og som professor Heiberg i Bryggeren fra 1996 og i en række andre tv-serier, fx Rejseholdet , Nikolaj og Julie og Klovn. I 2012 spillede han med i DR2s satireserie A-klassen.

Slægt 
Joen Bille er søn af forfatteren Josias Bille (1882-1961) og hustru, forfatter Irene Ibsen (1901-1985) og oldebarn både af den norske dramatiker Henrik Ibsen og af Bjørnstjerne Bjørnson. Han blev den 24. maj 1974 gift med kunsthistorikeren, mag. art. Bente Scavenius (f. 1944). Sammen har de to børn: skuespillerne Beate Bille og Peder Bille.

Joen Bille er fjernt beslægtet med den engelske skuespiller og Oscar-vinder Judi Dench.

Udvalgt filmografi 

Film

 Mazurka på sengekanten som Torben, elev på skolen – 1970
 Pigen og drømmeslottet som Bruno Børgesen – 1974
 Blind makker ? – 1976
 Kassen stemmer som Bent – 1976
 Carmen og Babyface ? – 1995
 Kun en pige ? – 1995

Serier

 Sulevælling som Ronnie Kahn
 Huset på Christianshavn – 1972-1978
 Matador som Aage Holmdal – 1978
 Strandvaskeren som doktor Horsberg – 1978
 Bryggeren som professor Heiberg - 1996
 Hvide løgne som overlæge Jørgen Hald - 1998-2001
 Rejseholdet – 1999-2004
 Nikolaj og Julie – 2004-2007
 A-klassen – 2012

Referencer

Eksterne henvisninger 
 

Personer fra Frederiksberg
Skuespillere fra Danmark
Joen
Personer i Kraks Blå Bog
Herlovianere
Danskere i 1900-tallet
Danskere i 2000-tallet
Containerskib

Et containerskib transporterer udelukkende gods der er pakket i ISO-containere. Godshåndtering i havnene og surring af containere på skibene er enkel, og dermed er liggetiden i havnene kort for et containerskib i sammenligning med et traditionelt stykgodsskib, og derfor foretrækkes containerskibe i stadig større grad. De store containerskibe som Colombo Express er afhængige af moderne containerterminaler i havnene, og derfor er der stadig et marked for stykgodsskibe med eget lastearrangement.

Der kan transporteres alle former for gods, fast og flydende i forskellige typer containere på et containerskib. Containerne har standardmål og passer til skibenes surringsarrangement. Typisk er lastrummene indrettet med styreskinner, som containerne glider ned i, så yderligere surring i lastrummene ikke er nødvendig. På dæk bliver containerne stakket med låsesko i hjørnerne mellem containerne, og der anvendes stangsurringer eller kædesurringer på containerstakkene. 

Skibstyper